Paisatge lingüistic

vinheta|Una pobèla a Seattle revirada en quatre lengas: anglés, chinés, vietnamian e castelhan.
Lo paisatge lingüistic foguèt definit per Landry e Bourhis coma “la visibilitat e importància de las lengas *en las* *anóncias* *publicas e comercialas en un territòri o region donats”* en un trabalh pionièr suls usatges lingüistics escrits en l'espaci public del Quebèc. Après aquel estudi se'n son realizats divèrses en contèxtes plan desparièrs de per lo monde.
Aqueles autors creson que lo paisatge lingüistic d'un territòri, region o vila es bastit per la combinason de *la* lenga emplegada en las *[[Publicitat|anóncias]]* e pancartas comercialas, de las carrièras, de las rotas, de las bastissas publicas e autres tèxtes escriches a la via publica. Lo concèpte de paisatge lingüistic s'es utilizat tanben posteriorament per se far referéncia a l'analisi de la situacion lingüistica d'un país o region o la preséncia de divèrsas lengas dins un airal concrèt e liga lo **paisatge lingüistic** amb autras expressions coma la diversitat lingüistica, l'ecologia de las lengas o lo mercat lingüistic.

Landry e Bourhis distinguisson entre las foncions informativas e simbolicas de las pancartas e tèxtes escriches a la via publica. La foncion informativa marca las frontièras territorialas d'un grop lingüistic, doncas qu'indica qu'una o divèrsas lengas pòdon s'utilizar en la comunicacion. La foncion simbolica fa referéncia a la valor e estatut de las lengas talas coma las percep un grop en comparason amb los autres grops. Per aqueles motius lo paisatge lingüistic nos mòstra la vitalitat de las lengas e pòt se considerar coma una font d'informacion addicionala au contèxt sociolingüistic que pòt completar l'informacion que s'obten dels senses, entrevistas o enquèstas sociolingüisticas. Per nòrma generala la lenga dominanta d'una comunitat serà la mai utilizada en lo païsatge lingüistic. Aquel païsatge nos porg tanben informacion de l'identitat dels grops lingüistics qu'utilizan de lengas desparièras e contribuisson a la diversitat lingüistica.

## Lo plurilingüisme al paisatge lingüistic
vinheta|Occitan gascon a '''Baiona''' (''dab euskara e francés)''
L'estudi del paisatge lingüistic nos revèrta que lo plurilingüisme es un fenomèn abitual e qu'es fruch de divèrses factors coma movements de tipe istoric, politics, religioses e economics, lo creissement de las comunicacions entre desparièras parts de la planeta, l'interès per manténer e revitalitzar las lengas minoritàrias… Lo plurilingüisme que s'obsèrva en un paisatge lingüistic determinat nos miralha que coexistisson lengas desparièras. Aiçò en lo contèxt europèu ès vist com un recors important, e per la Comission Europèa las lengas desparièras son una font de riquesa e un pont cap a la solidaritat e la compreneson mutuala.

## Tipologias
Los paisatges lingüistics son estats classificats segon las causas e las caracteristicas de cadun, e Muñoz Carrobles los dividís atal: 

# Paisatge produsit pel bilingüisme social, e met d'exemple Donostia, al Bascoat, ont las pancartas son en castelhan e en euskara.
# Paisatge produsit per l'immigracion o un païsatge que i a d'afichas en lengas non oficialas d'un país, i a d'exemples a totas las grandas vilas del mond.
# Paisatge produsit pel cosmopolitisme e la globalizacion, es a dire, un païsatge ont i son presents las lengas internacionalas.
# Paisatge toristic, ont se veson d'afichas didacticas per toristas en las lengas que se crei que los seràn utils.

## Referéncias